**Roberto Mancini**|  |
| Asmeniniai duomenys |
| **Pilnas vardas** | Roberto Mancini |
| Gimimo data | 1964 m. lapkričio 27 d. (59 metai) |
| Gimimo vieta | Ezis, Ankonos provincija, Italija |
| Ūgis | 1,80 m |
| Klubai |
| Dabar žaidžia |  |
| **Pozicija** | saugas, puolėjas |
| Profesionalūs klubai\* |
| 1981–1982 1982–19971997–20012001 | BolognaSampdoriaLazio → Leicester City *(skol.)* | 30 (9) 424 (132) 87 (15) 4 (0) |
| Nacionalinė komanda\*\* |
| 1984–1994 | Italija Italija | 36 (4) |
|  Treniruotos komandos |
| 2001–2002 2002–2004 2004–2008 2009–20132013-20142014-20162017–20182018–20232023– | FiorentinaLazio InternazionaleManchester CityGalatasarayInternazionale Milano FCZenit Saint PetersburgItalija ItalijaSaudo Arabija Saudo Arabija |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Robertas Mančinis** (it. *Roberto Mancini*; g. 1964 m. lapkričio 27 d.) – buvęs Italijos futbolininkas, rungtyniavęs puolėjo bei atakuojančiojo saugo pozicijose, dabar – futbolo treneris.

Karjera
-------

### Futbolininko karjera

1981 m. pradėjo profesionalo karjerą „Bologna FC 1909" klube, bet jau kitą sezoną perėjo į Genujos „UC Sampdoria". Ten Mančinis tapo vienu svarbiausių klubo žaidėju. Su „Sampdoria" žaidėjas laimėjo eilę apdovanojimų, o 1990–1991 m. laikotarpiu laimėjo Serie A, Italijos supertaurę ir UEFA Taurių laimėtojų taurę.

1997 m. žaidėjas perėjo į „Lazio" klubą, su juo turėjo kelis sėkmingus sezonus. Karjeros pabaigoje jis tapo trenerio Sveno-Jorano Eriksono asistentu, vėliau dar buvo paskolintas „Leicester City" klubui, bet ten sužaidė vos kelias rungtynes.

Nepaisant Mančinio sėkmės klubuose, jis nebuvo pastovus Italijos rinktinės žaidėjas. Jis įmušė įvartį į Vakarų Vokietijos vartus 1988 m. Europos čempionate. 1990 m. pasaulio čempionate visas varžybas praleido ant atsarginių suolelio, o į 1994 m. čempionatą nebuvo pakviestas ir paskelbė pasitraukiąs iš rinktinės.

### Trenerio karjera

2001 m. Robertas Mančinis kaip treneris debiutavo skolų slėgtame „Fiorentina" klube, laimėjo Italijos taurę.

2002 m. perėjo į savo buvusį klubą „Lazio" ir, net ir netekęs daug svarbių žaidėjų, su juo laimėjo Italijos taurę, o Serie A pasiekė 4 vietą.

Mančiniui tapus „Internazionale" treneriu, šis klubas tapo vienu Italijos lygos gigantų, 3 kartus tapo Serie A, 2 kartus – Italijos taurės laimėtoju. 2008 m. po pralaimėjimo Čempionų lygoje, Mančinis buvo atleistas iš „Intero".

2009 m. jis tapo arabų šeichų valdomo ir daug pajėgių žaidėjų įsigijusio „Manchester City" klubo treneriu. Jo vadovaujama komanda 2011 m. po labai ilgos pertraukos laimėjo FA taurę, o 2012 m. – Premjer lygą. Mančinis tapo antruoju per istoriją italų treneriu, nuvedusiu komandą iki šio prestižinio apdovanojimo (po Carlo Ancelotti su „Chelsea").

2013 m. italas pradėjo dirbti „Galatasaray SK" klubo treneriu, tačiau klubą paliko po vieno sezono. Po to R. Mančinis sugrįo į „Inter Milan", kurią treniravo du sezonus.

2017 m. birželio 1 d. pranešta apie italo prisijungimą prie „FK Zenit Sankt-Peterburg". 2018 m. vasaros pradžioje italas paliko rusų klubą.

2018 m. gegužės 14 d. italas buvo paskirtas Italijos vyrų futbolo rinktinės treneriu. 2019 m. spalio mėnesį Italijos rinktinė laimėjo kvalifikaciją į XVI Europos futbolo čempionatą, o trenerio sutartis pratęsta iki 2022 m.

2021 m. gegužės 16 d. sutartis su nacionaline rinktine buvo pratęsta iki 2026 m.

Su rinktine treneris laimėjo XVI Europos futbolo čempionatą ir padėjo komandai antrą kartą tapti Europos čempione.

2023 m. rugpjūčio 13 d. R. Mančinis pasitraukė iš Italijos rinktinės trenerio pareigų.

Laimėjimai
----------

### Žaidėjo karjera

Sampdoria
* Serie A: 1990–91
* Coppa Italia: 1984–85, 1987–88, 1988–89, 1993–94 m.
* Italijos futbolo supertaurė: 1991 m.
* UEFA Taurių laimėtojų taurė: 1989–90 m.

Lazio
* Serie A: 1999–2000 m.
* Coppa Italia: 1997–98, 1999–2000 m.
* Italijos futbolo supertaurė: 1998 m.
* UEFA Taurių laimėtojų taurė: 1998–99 m.
* UEFA Supertaurė: 1999 m.

Italija
* Pasaulio futbolo čempionatas – 3 vieta: 1990 m.

### Trenerio karjera

Fiorentina
* Coppa Italia: 2000–01 m.

Lazio
* Coppa Italia: 2003–04 m.

Internazionale
* Serie A: 2005–06, 2006–07, 2007–08 m.
* Coppa Italia: 2004–05, 2005–06 m.
* Italijos futbolo supertaurė: 2005, 2006 m.

Manchester City
* Premier League: 2011-12 m.
* FA taurė: 2010–11 m.

Italija
* Europos futbolo čempionatas – 1 vieta: 2021 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Italija 1990 | 3 vieta | 0 | 0 | 0 | 0 | 0 |
| **Žemyno čempionatai** |
| Vakarų Vokietija 1988 | pusfinalis | 4 | 1 | 0 | 0 | 0 |

Šaltiniai
---------

1. ↑  Mancini to return with great style
2. ↑  Mancini’s Foxes fate in balance
3. ↑  Zola and Mancini met on even terms as players but they do not as managers
4. ↑  Roberto Mancini: Factfile
5. ↑  Inter Milan confirm Roberto Mancini appointment after Walter Mazzarri exit
6. ↑  Роберто Манчини назначен главным тренером «Зенита»
7. ↑  OFFICIAL: MANCINI LEAVES ZENIT
8. ↑  Roberto Mancini: Italy appoint former Manchester City manager
9. ↑  MANCINI EXTENDS ITALY DEAL
10. ↑  Italy manager Roberto Mancini extends contract until June 2026
11. ↑  „England lose shootout in Euro 2020 final". *BBC Sport* (anglų). Nuoroda tikrinta 2021-07-11.
12. ↑  „Mancini ha rassegnato le dimissioni da CT della Nazionale. La FIGC valuterà la migliore opzione per gli Azzurri". FIGC.it. 2023-08-13. Nuoroda tikrinta 2023-08-13.

Nuorodos
--------

* soccerway
* national-football-teams.com
* transfermarkt.com
* fussballdaten.de
* soccerbase.com
* worldfootball.net
* bdfutbol.com
* uefa.com
* eurosport.com